armvectores/hy_wikipedia_2023 huggingface dataset:
Ընդհատված երգը

«Ընդհատված երգը» (ռուս.՝ «Прерванная песня»), խորհրդային-չեխոսլովակյան ֆիլմ, որը նկարահանել է ռեժիսոր Նիկոլայ Սանիշվիլին 1960 թվականն։
Ֆիլմը եղել է ԽՍՀՄ կինովարձույթի առաջատարներից մեկը․ այն դիտել է 26,9 մլն հանդիսատես։


== Սյուժե ==

— Խորհրդային Վրաստանի կինոարվեստը
Գլխավոր հերոսը՝ Միշո Զվարան, որը Սլովակիայի գյուղերից մեկում երգեցողության համեստ ուսուցիչ է, պատերազմի սկսելու պահին դաս է վարում... Նրան մոբիլիզացնում են հիտլերյան Սլովակիայի դիվիզիա և ուղարկում Արևելյան ճակատ, դիվիզիան գնում է Կովկաս։ Բայց սլովակները չեն ցանկանում պատերազմել, ամեն օր նրանք փախչում են խորհրդային կողմը։ 1942 թվականին, երբ Միշոյին ու նրա ընկերներին ուղարկում են հետախուզության, նրանք նույնպես անցնում են ռուսների կողմը։ Նա հայտնվում է ռազմագերիների ճամբարում։ Ֆաշիստական ինքնաթիռների կողմից սանիտարական գնացքի վրա հարձակման ժամանակ Միշոն նետվում է զենիթային գնդացրի մոտ և գնդակոծում է գերմանական ինքնաթիռը։ Այդտեղ նա ծանոթանում է ռազմական բժիշկ Էլիկոյի հետ, և նրանք սիրահարվում են միմյանց։ Բայց պատերազմը նրանց բաժանում է․ Միշոն՝ որպես նացիստների համոզված թշնամի, հետ են ուղարկում իր զորամաս, որտեղ նա պետք է ներկայանա որպես ճամբարից փախած և զինվորներին համոզի գերի հանձնվել։ Ժամանակի ընթացքում նրա քարոզչության մասին իմանում է գերմանացի սպան, և Միշոյին ձերբակալում են դասակի հետ միասին, բայց զինվորները, կոտորելով ուղեկցող պահակախմբին,  անցնում են խորհրդային կողմը։ Առաջադրանքը հաջողությամբ իրականացնելու համար Միշոյին արձակուրդ են տալիս, նա գնում է Սուխում, որտեղ հանդիպում է Էլիկոյի հետ։ Բայց պետք է շարունակել պայքարը․ 1944 թվականը թվականին Սլովակիայում պարտիզանական ապստամբություն է բռնկվում, և Միշոն Չեխոսլովակիայի կորպուսի կազմում օգնության է մեկնում պարտիզաններին։ Վիրավորվելու համար արձակուրդ ստանալուց հետո Միշոն մեկնում է Սուխում, բայց Էլիկոյին այնտեղ չի գտնում... Անցնում է մի քանի տարի, պատերազմը վերջացել է։ Միշոն վերադարձել է հարազատ Սլովակիա և նրա կողքին նրա կինը՝ Էլիկոն։


== Դերերում ==
Ջուլիուս Պանտիկ – Միշո Զվարա, երգեցողության ուսուցիչ Սլովակիայից
Լիա Էլիավա – Էլիկո Գելովանի, ռազմական բժիշկ, ԲԳԿԲ կապիտան
Վերիկո Անջափարիձե – Մարիամ, Էլիկոյի մայրը
Դոդո Ճիճինաձե – Դոդո, Գուրամ Գելովանիի կինը
Օթար Կոբերիձե – Գուրամ Գելովանի, խորհրդային զինվոր
Ալեքսանդր Օմիաձե – Մամուկա Գելովանի, Էլիկոյի և Գուրամի հայրը
Զուրաբ Լապերաձե – Մամեդով, սանիտար
Կարոլ Մահատա – Յանո Սովիար
Ռիմա Շորոխովա – բուժքույր
Սերգեյ Գոլովանով – խորհրդային գեներալԴրվագներում՝ Լյուդովիկ Օզաբալ, Վիլյամ Պոլոնի, Ռուդոլֆ Բախլետ, Դուշան Բլաշկովիչ, Վիլյամ Զաբորսկի, Յուլիուս Վաշեկ և այլն։


== Ծանոթագրություններ ==


== Գրականություն ==
Зарубежные отклики на фильм «Прерванная песня» // Литературная Грузия, № 8, 1963. — стр. 90-95
Фильм закончен, дружба продолжается (О работе над груз.-чехословац. худож. фильмом «Прерванная песня». Беседа с постановщиком фильма Н. К. Саннишвили) // Заря Востока, 30 апреля 1960
Прерванная песня // Советские художественные фильмы: 1958—1963 / ВГФК, Москва. — М.: Искуссвто, 1968. — стр. 290
Պարիևկա (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՊարիևկաՊարիևկա (ուկրաիներեն՝ Паріївка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Պարիևկա գյուղում բնակվում էր 157 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 198,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուրևսկի գյուղական խորհուրդ (Պուտիլվսկի շրջան)

Յուրևսկի գյուղական խորհուրդ  (ուկրաիներեն՝ Юр'ївська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Յուրևսկի գյուղական խորհրդում բնակվում էր 912 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չերնովսկի (այլ կիրառումներ)

Չերնովսկի, կարող է վերաբերել՝

Չերնովսկի - գյուղ Ռուսաստանի Ռոստովի մարզի Շոլոխովսկի շրջանում
Չերնովսկի - գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում
Չերնովսկի - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում
Անապատ (Բիթլիսի գավառ)

Անվան այլ կիրառումների համար տե՛ս՝ Անապատ (այլ կիրառումներ)Անապատ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չերվոնոարմեյսկոե (այլ կիրառումներ)

Չերվոնոարմեյսկոե, կարող է վերաբերել՝

Չերվոնոարմեյսկոե - ավան, Ուկրաինայի Նիկոլաևի մարզի Նիկոլաևի շրջանում
Չերվոնոարմեյսկոե - գյուղ, Ուկրաինայի Խարկովի մարզի Զաչեպիլովի շրջանում
Չերվոնոարմեյսկոե - գյուղ, Ուկրաինայի Խարկովի մարզի Վելիկոբուրլուկիի շրջանում
Չերվոնոարմեյսկոե - գյուղ, Ուկրաինայի Չեռնիգովի մարզի Բոբրովիցայի շրջանում
Ռոթի Ռուսթորֆ

Ռոթի Ռուսթորֆ (գերմ.՝ Ruhstorf an der Rott), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 7038 մարդ (դեկտեմբերի 31, 2010 թվական)։ Զբաղեցնում է 51,39 կմ² տարածք։ Պաշտոնական կոդ՝ 09 2 75 145։


== Ծանոթագրություններ ==


== Արտաքին հղումներ ==
Պաշտոնական կայք
Գելաթի վանք (այլ կիրառումներ)

Գելաթի վանք կարող է վերաբերվել.

Գելաթի վանք, վանք Քութայիսում։
Գելաթի վանք, վանք Կարինի նահանգում։
Միկիժինա

Միկիժինա (ռուս.՝ Микижина), գետ Կամչատկա թերակղզի, Ռուսաստանում։ Գետի երկարությունը 38 կմ։ Թափվում է Փոքր Կիմիտինա գետի աջ ափին՝ 31 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013802


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շյոնբորն (Ներքին Լուժիցա)

Շյոնբորն  (գերմ.՝ Schönborn (Niederlausitz)), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 1647 մարդ (ըստ 2010 թվականի դեկտեմբերի 31-ի) Տարածքը կազմում է 38,46 կմ²։ Պաշտոնական կոդ՝ 12 0 62 453։


== Ծանոթագրություններ ==


== Արտաքին հղումներ ==
Պաշտոնական էջ
Պաստրոմա

Պաստրոմա (իդիշ՝ פּאַסטראָמע), ուտեստ պատրաստված տավարի մսից։ Այն շատ է օգտագործվում հրեական, մոլդովական և ռումինական խոհանոցներում, հնարավոր է առաջացել է Թուրքիայում։ Պաստրոմա անվանումը ստուգաբանորեն կապված է թուրքերեն բաստուրմա բառի հետ։ Պաստրոման նոր աշխարհ է հասել XX դարում հրեական ներգաղթի ժամանակ և համարվել Բեսարաբիայից և Ռումինիայից գաղթած հրեաների ուտեստ։ Այժմ այն համարվում է հիմնական ավանդական ուտեստ Նյու Յորքի եվրոպական ռեստորանների խոհանոցներում։ Այնտեղ այն սովորաբար պատրաստում են տավարի մսից, իսկ Ռումինիայում խոզի մսից։
Միսը մարինացվում է աղով և հատուկ համեմունքներով՝ հատկապես օգտագործվում է աղացած կարմիր պղպեղ և այնուհետև ապխտվում հատուկ եղանակով։ Այն մատուցվում է բարակ շերտերի տեսքով։ Պաստրոման միսը պահպանելու մի ձև է։
Ըստ մի վարկածի պաստրոմա բառը առաջացել է ռումինական բայից, որը նշանակում է փրկել։ Կա նաև այլ վարկած, ըստ որի պաստրոմա բառը թուրքական բաստուրմա կամ պաստիրմա բառից է առաջացել, որը նշանակում է տավարի միս, որը համեմված է կարմիր պղպեղով և չորացված արևի տակ։


== Արտաքին հղումներ ==

Harry G. Levine, "Pastrami Land, a Deli in New York City", Contexts, Summer 2007 Archived 2009-02-05 at the Wayback Machine., p. 68.
(6416) Նյուկասայամա

(6416) Նյուկասայամա (անգլ.՝ Nyukasayama), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 14-ին Մասանորի Հիրասավայի և Շոհեյ Սուզուկիի կողմից Նյուկասայում։
Միջին հեռավորությունը Արեգակից կազմում է 3,084031 ա. մ., առավելագույնը մոտենում է 2,6439 ա. մ. հեռավորության վրա և հեռանում 3,5242 ա. մ.։ Արեգակի շուրջ մեկ ամբողջական պտույտ է կատարում 1978,23 երկրային օրվա ընթացքում, իր ուղեծրով շարժվելով միջինում 0,181981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6416) Նյուկասայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լորտուներ

Լորտուներ (լատ.՝ Colubridae), օձերի ենթակարգի ամենախոշոր ընտանիքը։ Ընդգրկում է շուրջ 303 ցեղի 1827 տեսակ, Հայաստանում՝ 9-12 ցեղի և 2-4 ենթաընտանիքի 16 տեսակ՝ Սատունինի սևագլուխ ռինխոկալամուս, պարսկական պսևդոցիկլոֆիս, վզնոցավոր էյրենիս, հայկական էյրենիս, հանդարտ էյրենիս, Շմիդտի սահնօձ, նայադային սահնօձ, խայտաբղետ իժանման սահնօձ, կապարագույն սահնօձ, անդրկովկասյան մագլցող սահնօձ, Պալլասի մագլցող սահնօձ, սովորական պղնձօձ, սովորական լորտու, ջրային լորտու, սովորական մողեսօձ և կովկասյան կատվաօձ։ 


== Ընտանիքի նկարագրություն ==
Ընտանիքն ընդգրկում է մանր, միջին չափի և խոշոր տեսակներ (երկարությունը՝ 0,3-3,5 մ)։ Բնորոշվում են բարեկազմ մարմնով։ Գլուխը այս կամ այն չափով տարանջատված է մարմնից։ Մաշկը ծածկված է հարթ կամ կատարավոր թեփուկներով։ Տեսակների մեծամասնության գլուխը ծածկված է համաչափ դասավորված խոշոր հարթ վահանիկներով։ Աչքերը լավ են զարգացած, բիբը կլոր է կամ օվալաձև, ուղղահայաց կամ հորիզանական։ Վերին ծնոտային, ատամնային, քունքային և թևանման ոսկրերի վրա կան ատամներ։ լորտուների որոշ ցեղեր բնորոշվում են վերին ծնոտի հետին մասում տեղադրված ակոսավոր թունամուղ ատամների առկայությամբ։ լորտուների միայն աջ թոքն է զարգացած, ձախը մնացորդային է։ Որովայնային մակերեսը ծածկված է լայն վահանիկների 1 շարքով։ Կան ձվադիր և ձվակենդանածին տեսակներ։ Բնակվում են կենսավայրերի շատ լայն շրջանում՝ ներառյալ կանգուն և հոսող ջրավազանները, հողային ծածկույթն ու ծառերը։ Կան կիսաջրային, անպատայիև, անտառային և լեռնային տեսակներ։  


== Տարածվածությունը Հայաստանում ==
Հայաստանում՝ 9-12 ցեղի և 2-4 ենթաընտանիքի 16 տեսակ՝ Սատունինի սևագլուխ ռինխոկալամուս, պարսկական պսևդոցիկլոֆիս, վզնոցավոր էյրենիս, հայկական էյրենիս, հանդարտ էյրենիս, Շմիդտի սահնօձ, նայադային սահնօձ, խայտաբղետ իժանման սահնօձ, կապարագույն սահնօձ, անդրկովկասյան մագլցող սահնօձ, Պալլասի մագլցող սահնօձ, սովորական պղնձօձ, սովորական լորտու, ջրային լորտու, սովորական մողեսաօձ և կովկասյան կատվաօձ։
Դանիելյան

Դանիելյան, հայկական ազգանուն։


== Ազգանունը կրողներ ==
Անուշավան Սուրենի Դանիելյան (ծնվ. 1956), հայ քաղաքական գործիչ։ ԼՂՀ վարչապետ։
Աշոտ Դանիելյան
Աշոտ Յակովի Դանիելյան, հայ սամբիստ, աշխարհի չեմպիոն։
Աշոտ Ռոմանի Դանիելյան (ծնվ. 1974), հայ ծանրորդ, ծանրամարտի մարզիչ, ՀՀ վաստակավոր մարզիչ։
Արարատ Աշոտի Դանիելյան (1958), Արցախի արդարադատության նախարար։
Արամ Ռազմիկի Դանիելյան (ծնվ. 1962), Հրազդանի քաղաքապետ։
Արմեն Դանիելյան
Արմեն Արամի Դանիելյան, հայ իրավաբան։
Արմեն Սերյոժայի Դանիելյան (ծնվ. 1975), ՀՀ պետական և քաղաքական գործիչ։
Արմենակ Մանասի Դանիելյան (1912-1977), հայ իրավաբան։
Բորիս Դանիելյան
Բորիս Ալեքսանդրի Դանիելյան (1959-2000), հայ ազատամարտիկ։
Բորիս Շահենի Դանիելյան (1950), վիրաբույժ-ուրոլոգ։
Գառնիկ Հակոբի Դանիելյան (1955-1992), հայ օդաչու-բորտմեխանիկ։
Գևորգ Բալաբեկի Դանիելյան (ծնվ. 1958), Հայ իրավաբան, ՀՀ պետական գործիչ։
Գրիգոր Արշավիրի Դանիելյան (1946), հայ ջութակահար, դիրիժոր, երաժշտագետ, հասարակական գործիչ։
Դերենիկ Մկրտչի Դանիելյան (1912-1994), հայ քանդակագործ։
Ելիզավետա Ռեմիկի Դանիելյան (ծնվ. 1964), հայ իրավաբան։
Էդուարդ Լիպարիտի Դանիելյան (1944-2017), հայ պատմաբան։
Էլինա Յուրիի Դանիելյան (ծնվ. 1978), հայ շախմատիստուհի, գրոսմայստեր։
Թամարա Հմայակի Դանիելյան, հայ բժիշկ։
Լեոն Դանիելյան (1920-1997), ամերիկյան բալետի պարող, պարուսույց և մանկավարժ։
Լևոն Ֆրանկի Դանիելյան (1920), ամերիկյան բալետի արտիստ, բալետմայստեր։
Կամո Գևորգի Դանիելյան (1961-1992), հայ ազատամարտիկ։
Կարինե Սուրենի Դանիելյան (1947-2022), հայ բնապահպան։
Կարլեն Արտաշեսի Դանիելյան (1931-1998), հայ գրականագետ։
Կոմիտաս Արսենի Դանիելյան (ծնվ. 1947), հայ արձակագիր։
Կոնստանտին Գրիգորի Դանիելյան (1936), հայ հոգեբույժ։
Հայկանուշ Բաղդասարի Դանիելյան (1893-1958), հայ օպերային երգչուհի։
Հովհաննես Յուրիի Դանիելյան (1974-2016), հայ շախմատիստ, գրոսմայստեր։
Հովսեփ Ավետիքի Դանիելյան (1956), հայ մանկական վնասվածքաբան-օրթոպեդ։
Հրանտ Արամի Դանիելյան (1926-2003), հայ ռենտգենաբան։
Մայք Դանիելյան (ծնվ. 1987), ամերիկահայ պրոֆեսիոնալ բասկետբոլիստ։
Մարատ Դանիելյան (1984-2015), ապրիլյան քառօրյա պատերազմի հերոս։
Մուշեղ Ներսեսի Դանիելյան (1900-1938), պետական աշխատող։
Նելլի Գևորգի Դանիելյան (1978, հունիս 29, Երևան), հայազգի նկարչուհի։
Նորայր Էդուարդի Դանիելյան (1967-1993) հայ ազատամարտիկ։
Սամվել Դանիելյան
Սամվել Սայիկի Դանիելյան, (ծնվ. 1951), հայ ճարտարապետ։
Սամվել Հովհաննեսի Դանիելյան, ուռուցքաբան-արյունաբան։
Սամվել Վլադիմիրի Դանիելյան, (ծնվ. 1971), հայ ըմբիշ։
Սամվել Դանիելյան (դերասան), Երևանի պատանի հանդիսատեսի թատրոնի դերասան։
Սարո Դանիելյան (1951), հայ դուդուկահար, հոբոյահար։
Սերգեյ Դանիելյան
Սերգեյ Պետրոսի Դանիելյան (1929-2009), օպերային երգիչ։ ՀԽՍՀ ժողովրդական արտիստ։
Սերգեյ Դանիելյան (ծնվ. 1964), դերասան, հումորիստ։
Սմբատ Մելիքի Դանիելյան (1895-1944), զինվորական գործիչ, գվարդիայի գնդապետ։
Սուրեն Դավթի Դանիելյան (ծնվ. 1948), հայ գրականագետ։
Վանցետի Ամիրջանի Դանիելյան (ծնվ. 1927-2013), հայ կինոռեժիսոր, դերասան, սցենարիստ։
Վյաչեսլավ Իվանի Դանիելյան, (ծնվ. 1965), ԼՂՀ ռազմական գործիչ։
Ֆելիքս Դանիելի Դանիելյան (1938-2021), հայ կենդանաբան։


== Գրական հերոսներ ==
Ժիրայր Դանիելյան, Վարդգես Պետրոսյանի «Հայկական էսքիզներ» վիպակի հերոսներից։


== Տե՛ս նաև ==
Դանիելյանց
Տեր-Դանիելյան


== Ծանոթագրություններ ==
Համամլի

Համամլի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մերկե Ռաջալ

Մերկե Ռաջալ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիշնվե (գյուղ, Կալինովկայի շրջան)

Անվան այլ կիրառումների համար տե՛ս՝ ԺովտնևոեՎիշնվե (ուկրաիներեն՝ Вишневе), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Վիշնվե գյուղում բնակվում էր 478 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 3983,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևավիզ քարաթռչնակ

Սևավիզ քարաթռչնակ (Oenanthe finschii), կեռնեխների ընտանիքի թռչուն։ Բնադրող-չվող է, տարածված։


== Մարմնի կառուցվածքը ==
Մարմնի երկարությունը 14 սմ է, թևերի բացվածքը՝ 25-27 սմ, կենդանի զանգվածը՝ 17-30 գ։ Պոչի սև շերտը միջին լայնության է, եզրային փետուրները՝ նեղ, սպիտակ ծայրերով։ Արուն վերևից ու ներքևից աղոտ սպիտակ է, դեմքի և կոկորդի սև հատվածները միաձուլվում են թևի սև հատվածին։ Էգը վերևից դարչնագույն-մոխրագույն է, ունկընկալը՝ նարնջագույն երանգով, թևի թափահարող փետուրները՝ բաց գույնի երիզներով, մարմինը ներքևից աղոտ սպիտակ է։


== Արուների տարբերությունը ==
Արուներն այլ քարաթռչնակների արուներից տարբերվում են բաց գույնի մեջքով, կոկորդն ու թևերը միաձուլող սև հատվածով։ Էգերն այլ քարաթռչնակների էգերից տարբերվում են պոչի նախշի, նարնջագույն ունկընկալի և մարմնի ներքևի աղոտ սպիտակի համադրությամբ։ Նստում է փոքր թփուտների ծայրերին կամ քարերին։ Բնակվում է թփուտածածկ կիսաանապատներում, քարքարոտ լեռնալանջերին։


== Սննդառություն ==
Սնվում է անողնաշարավորներով, սերմերով։


== Բազմացումը ==
Գարնանային ամենավաղ վերադարձը՝ մարտի 1-ին տասնօրյակին։ Բնադրագույգերը ձևավորում են ապրիլին։ Արուն հարսանեկան խաղերը ցուցադրում է՝ պոչը՝ հովհարանման, թևերը լայն բացած, անընդմեջ սուլոցներ ու մեղմ սրնգային ձայներ է արձակում և մեղմ ու սահուն վայրէջք կատարում քարերի կատարին։ Բույնը գավաթաձև է՝ մանր ճյուղերից, խոտաբույսերից, պատրաստում է էգը։ Բնադրում է գետնին՝ ոչ խորը փորվածքներում, քարերի արանքում։ Ձվերը բներում հայտնվում են ապրիլի 1-ին տասնօրյակից հուլիսի սկիզբը, որը հավանաբար կապված է բնադրման հետ։ Դնում է 20 մմ տրամագծով, բաց կապույտ՝ կարմիր-դարչնագույն պտերով 4-6 ձու։ Թռիչքին տիրապետող ձագերը գրանցվում են հունիս-հուլիսին։ Դաշտային պայմաններում սևավիզ քարաթռչնակն (հատկապես՝ արուն) անզգույշ է։ Էգը թխսակալման ընթացքում թաքնված է, նրա գործողությունները մշտապես գտնվում են արուի հսկողության տակ։
Գրանցված է ՀՀ Կարմիր գրքում։
Սան Մարտին դե Պուսա

Սան Մարտին դե Պուսա(իսպ.՝  San Martín de Pusa), քաղաք և մունիցիպալիտետ Իսպանիայում, Կաստիլիա-Լա Մանչ ինքնավար համայքնի Տոլելդո պրովինցիայի Լա Խարա շրջանում։ Տարածքը՝ 104 կմ²։ Բնակչությունը՝ 850 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
պաշտոնական կայք(չաշխատող հղում)
San Martin de Pusa, nuestro pueblo
Diputación de Toledo
Web no oficial
Իշտվան I (Հունգարիայի թագավոր)

Իշտվան I, հայտնի է նաև որպես Սուրբ Իշտվան I արքա (հունգ.՝ Szent István király, մոտ 975, Էստերգոմ, Esztergom County, Հունգարիայի թագավորություն - օգոստոսի 15, 1038, Szentkirály (Esztergom), Էստերգոմ, Esztergom County, Հունգարիայի թագավորություն), հունգարների վերջին մեծ իշխանը (997-1001), ում պետականամետ գործունեության արդյունքում 1001 թվականին ստեղծվում է Հունգարիայի թագավորությունը և վերջինս դառնում է միապետության առաջին արքան։ Իշտվանը Հունգարիայի արքայի պաշտոնում կառավարում է մինչև մահը՝ 1038 թվականը։ Իշտվանի ծննդյան հստակ ամսաթիվ աղբյուրները մեզ չեն հաղորդում, թեպետ ուսումնասիրությունները հավաստում են, որ «հունգարների առաջին արքան» ծնվել է 975 թվականին Էստերգոմում։ Ծնվելուն պես նա ստանում է «Վայկ» անունը, որը թարգմանաբար նշանակում է «զինվոր»։ Իշտվանը եղել է Հունգարիայի մեծ իշխան Գեզայի որդին։ Հունգարիայում քրիստոնեության ընդունումից հետո Իշտվանը դառնում է ընտանիքի առաջին անդամը, ով մկրտվում է որպես քրիստոնյա։ Ամուսնացել է սաքսոնական ծագմամբ Գիզելա Բավարացու հետ։
Հունգարական իշխանաց գահը հորից ժառանգելոււ համար 997 թվականին Իշտվանը ստիպված է լինում առճակատվել իր բարեկամներից մեկի՝ ռազմական հասարակության շրջանում մեծ ժողովրդականություն վայելող Կոպպանի հետ։ Երկարատև մարտերից հետո Իշտվանը՝ բազմաթիվ արտասահմանյան ասպետների և տեղացի ազնվականների օժանդակությամբ կարողանում է հաղթել մրցակցին՝ դառնալով հունգարական գահի միակ հավակնորդը։ Ըստ տարբեր աղբյուրների՝ Իշտվանը թագադրվել է 1000 թվականի դեկտեմբերի 25-ին կամ 1001 թվականի հունվարի 1-ին՝ Հռոմի պապ Սիլվեստր II-ի ուղարկած թագով։ Թագավորական իշխանությունն էլ ավելի կենտրոնացնելու և ուժեղացնելու նպատակով Իշտվանը արշավանք է ձեռնարկում կիսանկախ կարգավիճակ ունեցող սև հունգարներին հպատակեցնելու և հորեղբոր՝՝ Հյուլա Երիտասարդի ապստամբական ուժերը ջլատելու համար։ Այս ամենից հետո Հունգարիայի թագավորությունը տարածվում է մինչև Միջինդանուբյան դաշտավայր։ Իշտվանը 1030 թվականին դիմագրավում է Սրբազան Հռոմեական կայսրության ասպատակություններին և պահպանում իր պետական անկախությունն ու տարածքային ամբողջականությունը։
Իշտվանն իր կառավարման ժամանակ մեծ տեղ է հատկացրել քրիստոնեական արժեքներին։ Նրա օրոք Հունգարիայում կառուցվել է առնվազն մեկ արքեպիսկոպոսարան, վեց եպիսկոպոսարան և շուրջ երեք բենեդիկտյան վանքեր։ Նա խրախուսում է քրիստոնեական ուսմունքի տարածումը և խիստ պատիժներ է նախատեսում այն անտեսողների համար։ Հունգարիան, որն աչքի էր ընկնում որպես համեմատականորեն խաղաղ երկիր, կարճ ժամանակահատվածում դառնում է կարևոր հատուղի Արևմտյան Եվրոպա գնացող առևտրականների կամ Երուսաղեմ և Կոստանդնուպոլիս գնացող ուխտավորների համար։


== Տես նաև ==
Մեծ Հունգարիա


== Ծանոթագրություններ ==
Գիտական ֆանտաստիկա

Գիտական ֆանտաստիկա, գրականության, կինոյի և արվեստի այլ տեսակների ժանր։ Ֆանտաստիկայի այլ ժանրերից տարբերվում է նրանով, որ իր ֆանտաստիկ ենթադրություններում դուրս չի գալիս իրականության՝ գիտականորեն հիմնավորված պատկերացումներից ինչպես բնագիտության, այնպես էլ հումանիտար բնագավառներում։ Այլ կերպ ասած՝ տվյալ ժանրի ստեղծագործությունները հիմնված են գիտական ենթադրությունների վրա, հակառակ դեպքում դրանք կվերաբերեն ֆանտաստիկայի այլ ենթաժանրերին (ֆենտեզի, միստիկա)։
Գիտաֆանտաստիկ գրականության սկզբնավորողը համարվում է Ֆրենսիս Բեկոնը։ 17-18-րդ դարերին Երևան եկան միջմոլորակային ճանապարհորդությունների մասին վեպեր և ֆուտուրիստական պատմվածքներ։ 19-րդ դարի գիտաֆանտաստիկ գրականությանյան նշանավոր ներկայացացիչը Ժյուլ Վեռնն է՝ իր «Արտասովոր ճանապարհորդություններ» ընդհանուր խորագրի տակ ամփոփված վեպերով։ 
Գիտական ֆանտաստիկայի առաջացումը կապվում է 19-րդ դարի արդյունաբերական հեղափոխության հետ։ Գիտաֆանտաստիկ գրականության հայտնի հեղինակներից են Կուրդ Լասվիցը, Բեռնարդ Քելլերմանը, Հերբերտ Ուելսը և ուրիշներ։ 20-րդ դարի գիտաֆանտաստիկ գրականությանյան ականավոր ներկայացուցիչներ են Ստանիսլավ Լեմը, Այզեկ Ազիմովը, Ռեյ Բրեդբերին, Քոբո Աբեն։ 


== Տես նաև ==
Ֆենտեզի
Ֆանտաստիկա


== Հղումներ ==
Գիտաֆանտաստիկ ժանրի գրքեր (անգլ.)
Գիտական ֆանտաստիկա standardebooks.org֊ում
Որսորդության և բնության թանգարան (Փարիզ)

Որսորդության և բնության թանգարան (ֆր.՝ Musée de la chasse et de la nature), թանգարան Փարիզում, որ նվիրված է որսորդական զենքերին, խորհրդանիշերին, արվեստի՝ որսորդության հետ կապ ունեցող գործերին։ Թանգարանը ճանապարհորդական գրքույկներում հայտնի է որպես ապշեցուցիչ, տարօրինակ և անսպասելի։


== Հավաքածու ==
Թանգարանը պարունակում է մոտ 6.000 ցուցանմուշ՝ մեծ մասամբ զենք և նկարներ։
Հավաքածուում են գտնվում Ռուբենսի, Յան Բրեյգել Ավագի, 15-րդ դարից մինչև ժամանակակից նկարիչների գործեր։
Զենքի ցուցադրությունը սկսվում է որսորդական սառը զենքերից՝ նիզակից, որսորդական դանակներից, 16-17-րդ դարերի խաչաղեղներից։
Հրազենի ցուցադրությունը սկսվում է 16-17-րդ դարերի զինատեսակներից՝ ներկայացնելով որսորդական զենքի զարգացման բոլոր հիմնական փուլերը։

		
		


== Պատմություն ==
Սկզբնական շրջանում թանգարանը զբաղեցրել է մի մասը Գեգենո առանձնատան (ֆր.՝ Hôtel de Guénégaud), որը պատկանել է թանգարանը կառավարող Որսորդության և բնության ֆոնդին։ 1971 թվականին Ֆրանսիայի մշակույթի նախարարության որոշմամբ թանգարանի հավաքածուի նկարների մի մասը փոխադրվել է Շամբորի ամրոց, որը նախապես կառուցված է եղել որպես Ֆրանցիսկ 1-ինի որսորդական տուն։ 2002 թվականին Որսորդության և բնության ֆոնդը փեռք է բերում ևս մեկ առանձնատուն (ֆր.՝ Hôtel de Mongelas)՝ առաջինից ոչ հեռու գտնվող, իսկ 2007 թվականին այնտեղ է տեղափոխում իր ողջ հավաքածուն։


== Գործնական տեղեկություն ==
Թանգարանը գտնվում է Փարիզի 3-րդ շրջանում. մետրոյի մոտակա կայարաններն են Hôtel de Ville, République և Rambuteau:
Թանգարանի հասցեն է՝ 62, rue des Archives, 75003 Paris:
Աշխատանքային օրեր՝ երեքշաբթիից կիրակի, ժամեր՝ 11:00 — 18:00:


== Ծանոթագրություններ ==


== Արտաքին հղումներ ==
Թանգարանի պաշտոնական կայքէջ Archived 2009-05-01 at the Wayback Machine.
Դերիևկա (գյուղ, Օնուֆրիևի շրջան)

Դերիևկա (ուկրաիներեն՝ Деріївка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Դերիևկա գյուղում բնակվում էր 1 141 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիամա Բա

Մարիամա Բա (ֆր.՝ Mariama Bâ, ապրիլի 17, 1929(1929-04-17), Դակար, Սենեգալ - օգոստոսի 17, 1981(1981-08-17), Դակար, Սենեգալ), սենեգալցի գրող և ֆեմինիստ, ստեղծագործել է ֆրանսերենով։ Ծնվել է Դակարում և մեծացել է որպես մուսուլման։ Դեռ վաղ տարիքից նա եկել էր քննադատելու այն, ինչ նա ընկալել էր որպես աֆրիկյան ավանդույթների արդյունքում հորիզոն եկած սեռական անհավասարություն։ Մեծացել է իր ավանդապաշտ տատիի և պապիի մոտ, և հենց վաղ շրջանից էլ նա ստիպված է եղել պայքար մղել կրթություն ստանալու համար, քանի որ նրանք չէին հավատում, որ աղջիկը պետք է կրթություն ստանա։ Բան ավելի ուշ ամուսնանում է Սենեգալի Խորհրդարանի անդամ Օբեյե Դիոպ-Տալլի հետ, սակայն բաժանվել է նրանից՝ միայնակ մեծացնելով ինը երեխայի։


== Կենսագրություն ==
Մարիամա Բան ծնվել է 1929 թվականի ապրիլի 17-ին, Սենեգալի մայրաքաղաք Դակարում՝ ապահով ընտանիքում։ Նրա հայրը եղել է պետական պաշտոնյա, ով հետագայում դարձավ Սենեգալի առաջին առողջապահության նախարարներից մեկը (1956), իսկ նրա պապը ֆրանսիական գաղութներում աշխատում էր որպես թարգմանիչ։ Մոր մահից հետո, Մարիաման տատիկի և պապիկի մոտ մեծացել է ավանդական իսլամական ոճով։
Ավարտել է ֆրանսիական համալսարանը և ուսումնասիրել Ղուրան։
1947 թվականից մինչև 1959 թվականը աշխատել է դպրոցում։
Ամուսնացել է Սենեգալի խորհրդարանի անդամներից մեկի հետ, սակայն բաժանվել է, թողնելով ինը երեխաներին Մարիամայի ուսերին։
Մահացել է 1981 թվականին քաղցկեղից։


== Ստեղծագործություններ ==
Մարիամա Բան գրել է ֆրանսերենով։ «Ի՜նչ երկար արահետ» (1979) վեպի հեղինակն է։ Նրա ստեղծագործության հիմքում ընկած է կանանց ազատության խնդիրը և նրանց անբարենպաստ դրություն, հատկապես ամուսնացած կանանց դիրքը աֆրիկյան հասարակությունում։
1980 թվականին պարգևատրվել է Նոմայի մրցանակով։
Ակտիվ պաշտպանել է կանանց իրավունքները, նպաստել նրանց իրավունքների և կրթության զարգացմանը։


== Աշխատանքներ ==
So Long a Letter (1979),
La fonction politique des littératures Africaines écrites (1981)
Scarlet Songs (1982),


== Ծանոթագրություններ ==


== Արտաքին հղումներ ==
Mariama Ba Archived 2015-09-24 at the Wayback Machine.(անգլ.)
Էմրի Ալոն

Էմրի Ալոն (ֆր.՝ Esmery-Hallon), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 766 մարդ, բնակչության խտությունը` 40.53 մարդ/կմ²։ Բնակավայրը զբաղեցնում է 18.9 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 488 աշխատունակ (15-64 տարեկան)  բնակիչ, որոնցից ակտիվ էին 347-ը, իսկ ոչ ակտիվները` 141։ Ակտիվության ցուցանիշը կազմում է 71,1 %։ 347 աշխատունակ մարդկանցից աշխատել է 308 անձ (171 տղամարդ և 137 կին)։ Գործազուրկ են եղել 39 անձ (18 տղամարդ և 21 կին)։ 141 անաշխատունակներից 42-ը եղել են աշակերտներ կամ ուսանողներ, 46-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մի անգամ գիշերը (ֆիլմ, 1959)

«Մի անգամ գիշերը» (ռուս.՝ «Однажды ночью», ղազ.՝ «Бір түні»), 1959 թվականի խորհրդային ֆիլմ, որը նկարահանել են ռեժիսորներ Ալեքսանդր Գինցբուրգը և Էմիր Ֆայկը։


== Սյուժե ==
Հացահատիկ տեղափոխող ավտոշարասյունը ընկնում է ձնաբքի մեջ ղազախական տափաստանում։ Ավտոշարասյան բեռնատարներին հետևում է  նկարիչ Շալտայի մարդատար մեքենան, որը ճանապարհ է գնում իր կնոջ՝ Տանայի և երեխայի հետ։ Տանան ավտոշարասյան վարորդներից մեկի՝ Քեմելի նախկին կինն է, որը այլ համարձակների հետ ոտքով գնում է շրջկենտրոն՝ օգնության համար։ Նրանց հետ գնում է նաև Շալտայը, որին Տանան ստիպել է գնալ, բայց նա հիվանդ է ձևանում, ինչի պատճառով վարորդներն ստիպված են լինում հետ վերադառնալ։ Արգելափակված շարասյան մեջ գտնվող մարդիկ պայքարում են ձյան տարերքի դեմ, բայց միայն առավոտյան են որոնողները նրանց գտնում հարևան աուլների բնակիչների օգնությամբ։ Տանան, որը տենում է, թե ինչպես  է գիշերը բնության դեմ պայքարում Շալտայը սոսկ եղել է համարձակ վարորդների պատահական ուղեկիցը, հասկանում է, թե ով է նա և վերադառնում է Քեմելի մոտ, որին նա միայն հիմա է ճանաչում և իսկապես սիրում։


== Դերերում ==
Քենենբայ Կոժաբեկով – Քեմել Քերիմբաև
Մուխտար Բախտիգերեև – Կայրատ
Նուրմուխան Ժանտուրին – Շալտայ Դեմեսինով
Իվան Ժևագո – Սավելև
Անատոլի Իգնատև – Իվան Աֆոնին
Իդրիս Նոգայբաև – վարորդ
Գուլֆայրուս Իսմայիլովա – Տանա
Ալեքսեյ Դոբրոնրավով – Սերգեյ Իվանովիչ
Կապան Բադիրով – Աբիլ Ժականով
Կալիբեկ Կուանիշպաև – Ժարաս պապ
Ալեքսանդր Խվիլյա – Գուլիենկո
Շահան Մուսին – Բաուկենով
Վալենտին Բրիլեև – Կոպտև
Վսեվոլոդ Տյագուշև – Անդրեև
Վալենտինա Խարլամովա – Օլգա


== Նկարահանող խումբ ==
Ռեժիսոր՝ Ալեքսանդր Գինցբուրգ
Սցենարի հեղինակներ՝ Ալեքսանդր Գինցբուրգ, Էմիր Ֆայկ
Օպերատոր՝ Իսկանդեր Տինիշպաև


== Քննադատություն ==
Ֆիլմի հեղինակների՝ հերոսների հերոսականությունն առօրյա աշխատանքում ցույց տալու  փորձը քննադատների կողմից համարվել է անհաջող։

— Искусство кино, 1960


== Ծանոթագրություններ ==


== Գրականություն ==
Колесникова Н. — На первый взгляд — всё в порядке. (О кинофильме «Однажды ночью») // Искусство кино, № 2, 1960. — стр. 45-46


== Աղբյուրներ ==
Однажды ночью // Советские художественные фильмы: 1958—1963 / ВГФК, Москва. — М.: Искусство, 1968. — стр. 182
«Մի անգամ գիշերը» Արխիվացված է Ապրիլ 11, 2021 Wayback Machine-ի միջոցով: // Ղազախֆիլմ
Կոնդոտիերներ

Կոնդոտիերներ (իտալերեն՝ condottieri, condotta՝ պայմանագիր վարձու զինծառայության մասին), թագավորներին և Հռոմի պապին ծառայող վարձու զինվորական ջոկատների առաջնորդներ Իտալիայում, 14-16-րդ դարերում։ Իտալական պետությունների միջև մղվող մշտական պատերազմների պայմաններում կոնդոտիերները մեծ նշանակություն ստացան։ 14-րդ դարում դրանք հիմնականում օտարերկրյա ասպետներ էին, դարավերջից՝ մեծ մասամբ իտալացիներ։ Կոնդոտիերներիի թալանն ու ավերածությունները թուլացնում էին երկիրը։ 15-րդ դարի վերջից հետևակազորի և հրետանու դերի մեծացմամբ կոնդոտիերները, որոնց հիմնական ուժը հեծելազորն էր, աստիճանաբար վերացան։
Աշշուր-ներարի V

Աշշուր-նիրարի V, Ասորեստանի թագավոր (մ.թ.ա. 755-745): Ադադ-նիրարի III-ի որդին։ Հաջորդել է եղբորը՝ Աշշուր-դան III-ին։


== Գործունեությունը ==
Աշշուր-նիրարի V իր կառավարման սկզբում արշավանք է ձեռնարկում դեպի արևմուտք ընդդեմ Արպադի։ Մ.թ.ա. 754թ. պարտության մատնելով Արպադի արքա Մատիելին, Աշշուր-նիրարի V նրա հետ կնքում է պայմանագիր որի համաձայն Մատիելը պարտավորվում էր ենթարկվել Ասորեստանին և վեջինիս ցույց տալ ռազմական օժանդակություն։ Սակայն այդ ամենը պատահական հաջողություն էր, որը և շատ կարճ տևեց Ասորեստանում տեղի ունեցող ներքին հակասությունների պատճառով։ Համաձայնագրի ծանր պայմաններն անգամ ի զորու չէին պարալիզացնելու Մատիելի հետագա նախաձեռնությունը։ Որոշ ժամանակ անց Մատիելին հաջողվում է Արպադի շուրջը համախմբել ամբողջ Վերին և Ներքին Արամը(այսինքն ողջ Սիրիան) և ստեղծել հակաասորեստանյան հզոր կոալիցիա, որի մաս էին կազմում Մելիդը, Գուրգումը, Կարքեմիշը, Սամաալը և այլ քաղաքներ։
Վանում գտնված Սարդուրի II-ի արձանագրությունը հայտնում է Աշշուր-նիրարի V-ի նկատմամբ ուրարտացիների տարած հաղթանակի և Արամի նվաճման մասին, ՈՒրարտուի հարավ-արևմտյան հատվածում։ Սարդուրի II-ի մեկ այլ հաղորդագրություն հայտնում է, իր կողմից Մելիդ քաղաքի և Ցուպանիի 9 բերդերը գրավելու, ինչպես նաև Կումմախայի արքա Կուշտաշպի նկատմամբ տարած հաղթանակի մասին։                                                                                       Այնժամ երբ Սարդուրի II-ի զորքը հայտնվեց Կումմախայում, Մատիելը փաստացի խախտելով իր և Աշշուր-նիրարի V-ի միջև կնքված պայմանագիրը, սիրիական բոլոր պետությունների անունից նոր պայմանագիր կնքեց Կատակի(հավանաբար կասկեր) արքա Բար Գայեի հետ։ Պայմանագրի տոնայնությունից պարզ է դառնում Մատիելի ավելի թույլ կողմ լինելը, քանի որ Բար Գայեի թիկունքում կանգնած էր ավելի զորեղ ուժ, որը անկասկած ՈՒրարտուի արքա Սարդուրի II էր։                                            Էպոնիմների շարքից հայտնի է, որ Աշշուր-նիրարի V կատարել է ևս 2 արշավանք դեպի Նամար(Նամրի) իր թագավորության 4-րդ(մ.թ.ա. 751) և 5-րդ(մ.թ.ա. 750) տարիներին։ Աշշուր-նիրարի V-ի գահակալության տարիներին երկրի կառավարման գործում չափից ավելի մեծ իշխանություն է ունեցել տուրտան(գլխավոր զորահրամանատար) Շամշի-իլուն, որը վկայում է թագավորական իշխանության թույլ լինելը։                                                                      Աշշուր-նիրարի V թագավորել է 10 տարի և հավանաբար գահընկեց է եղել Կալհուի ազնվականության ապստամբության պատճառով, որի արդյունքում գահը գրավել է Թիգլաթպալասար III:


== Գրականություն ==
Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.
Երկան (Դերսիմի գավառ)

Երկան, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նովոիվանովկա (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ՆովոիվանովկաՆովոիվանովկա (ռուս.՝ Новоивановка, բաշկիրերեն՝ Яңы Ивановка), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Battlelore

Battlelore (անգլ.՝ ասք ճակատամարտի մասին), ֆիննական անգլալեզու խումբ՝ ստեղծված 1999 թվականին Յուրի Վահվանենի և Միկա Քոկկոլայի կողմից։ Խմբի երգերի տեքստի թեման բրիտանացի գրող Ջոն Ռոնալդ Ռուել Թոլքինի արվեստն է։


== Ոճ ==
Battlelore-ի ոճը յուրահատուկ է և չի տեղավորվում մեկ ժանրի մեջ։ Նրանք համատեղում են այնպիսի ժանրերի տարրեր, ինչպիսիք են գոթական մետալը, փաուեր մետալը, մելոդիկ-դեթ մետալը, ֆոլկ մետալը և սիմֆոնիկ մետալը։ Խումբը համադրում է տղամարդկային բրուտալ գրոուլը և կանացի վոկալը դուետը, որը քննադատնները «գեղեցկուհի և հրեշ» են անվանում։ Իրենք՝ կատարողները, իրենց ոճը բնութագրում են որպես true arctic fantasy metal։


== Դադար ==
2011 թվականի հոկտեմբերի 23-ին խումբը հայտարարեց իր գործունեության ժամանակավոր դադարի մասին։ Battlelore-ի պաշտոնական կայքում հումորային տեղեկություն տեղադրվեց այն մասին, որ խումբը «ուղևորվել է համերգային շրջագայության դեպի անդրաշխարհ»։ 2012 թվականի հունիսի 11-ին խումբը վերադարձավ արձակուրդից, իսկ օգոստոսի 9-ին Հելսինկի քաղաքի Nosturi ակումբում ակուստիկ համերգ ունեցավ։ 2016 թվականի հունվարի 16-ին Battlelore-ը կրկին վերադարձավ բեմ։


== Կազմ ==


=== Ներկայիս անդամներ ===
Կաիսա Յոուկի (Kaisa Jouhki) — կանացի վոկալ
Թոմի Մյուքանեն (Tomi Mykkänen) — տղամարդու վոկալ
Յուսսի Ռաութիո (Jussi Rautio) — կիթառ
Յուրի Վահվանեն (Jyri Vahvanen) — կիթառ
Թիմո Հոնքանեն (Timo Honkanen) — բաս կիթառ
Մարիա Հոնքանեն (Maria Honkanen) — ստեղնաշարային գործիքներ, ֆլեյտա
Հենրի Վահվանեն (Henri Vahvanen) — հարվածային գործիքներ


=== Նախկին անդամներ ===
Միկա Քոկկոլա (Miika Kokkola) — բաս կիթառ (1996—2005)
Պատրիկ Մեննանդեռ (Patrik Mennander) — վոկալ(1999—2004)
Թոմմի Հավո (Tommi Havo) — վոկալ, կիթառ (1998—2002)
Gorthaur — հարվածային գործիքներ


== Սկավառակագրություն ==


=== Ալբոմներ ===
2001 — …Where the Shadows Lie
2003 — Sword's Song
2005 — Third Age of the Sun
2007 — Evernight
2008 — The Last Alliance
2011 — Doombound


=== Պրոմո ===
1999 — Warrior's Tale
2000 — Dark Fantasy


=== Վիդեո ===
2004 — The Journey (DVD)
2002 — Journey to undying Lands
2005 — Storm of the Blades
2007 — House of Heroes
2008 — Third Immortal


== Ծանոթագրություններ ==


== Արտաքին հղումներ ==
Battlelore խմբի պաշտոնական կայքը
Russian Darkside e-Zine
Դիետիկ սնունդ

Դիետիկ սնունդ (կամ դիետային սնունդ), վերաբերում է ցանկացած տեսակի խմիչքի և սննդի, որի բաղադրությունն օրգանիզմում փոխում է ճարպերի, ածխաջրերի կամ շաքարի չափաբաժինը և հանգեցնում ավելորդ քաշի կորստի։ Նման տեսակի կերակուրները հիմնականում նախատեսված են քաշի կորստի և կազմվածքի փոփոխության համար, չնայած սպորտային սնունդը (բոդիբիլդեռների համար նախատեսված սննդային հավելումները) հանգեցնում է նաև քաշի կուտակմանն ու մկանների զարգացմանը։


== Տերմինաբանություն ==
Ի հավելումն դիետա բառի՝ օգտագործվում են նաև այլ բացատրություններ և տերմիններ, ինչպիսիք են՝ թեթև, զրո կալորիականություն, քիչ կալորիականություն, ոչ գեր, շաքարազերծ։ Որոշ տարածաշրջաններում այս տերմինների օգտագործումը կանոնակարգվում է օրենքով։ Օրինակ՝ ԱՄՆ-ում քիչ կոլորիականություն նշումով արտադրանքը չպիտի պարունակի 3 գրամից ավելի ճարպ, իսկ առանց ճարպեր նշումով արտադրանքը չպետք է գերազանցի 0,5 գրամը։


== Գործընթաց ==
Դիետիկ սննդակարգ կազմելու գործընթացը սովորաբար պահանջում է բարձր էներգետիկ սնունդի փոխարինում ցածր էներգետիկ սնունդով։ Օրինակ՝ կարելի է սովորական շաքարը փոխարինել քաղցրացուցիչներով, կամ զովացուցիչ ըմպելիքների, ինչպիսին է Կոկա-Կոլան, փոխարեն խմել Կոկա-Կոլա լայթ։ Որոշ ուտելիքներ թխվում են տապակելու փոխարեն` այդպիսով փոխելով պատրաստուման եղանակը և իջեցնելով սննդի կալորիականությունը։ Մյուս դեպքերում ցածր յուղայնությամբ բաղադրիչները կարող են օգտագործվել որպես փոխարինողներ։


== Հակասություններ ==
Կա հավանականություն, որ դիետիկ սննդի մեջ շաքարավազը ցածր սննդային էներգիայի փոխարինողներն իսկ վնասակար են օրգանիզմի համար։
Արհեստական քաղցրացուցիչները տասնամյակներ շարունակ ենթարկվել են ինտենսիվ զննումների, բայց համաձայն Քաղցկեղի ազգային ինստիտուտի և առողջապահական այլ գործակալությունների, չկա հիմնավորված գիտական որևէ ապացույց, որ ԱՄՆ-ում օգտագործման համար հաստատված արհեստական քաղցրացուցիչներից որևէ մեկն առաջացնում է քաղցկեղ կամ առողջության հետ կապված այլ լուրջ խնդիրներ։ Բազմաթիվ հետազոտություններ հաստատում են, որ արհեստական քաղցրացուցիչները, ընդհանուր առմամբ, անվտանգ են սահմանափակ քանակությամբ, նույնիսկ հղի կանանց համար։
Ցածր յուղայնությամբ և առանց յուղայնությամբ շատ մթերքներում ճարպը փոխարինվում է շաքարով, ալյուրով կամ այլ լիարժեք սննդային էներգիայի բաղադրիչներով, իսկ սննդի էներգետիկ արժեքը համեմատաբար նվազում է։


== Տես նաև ==
Դիետա


== Ծանոթագրություններ ==
Լեռնային մարգագետին։ Սեն Պոլ ֆերման

«Լեռնային մարգագետին. Սեն Պոլ ֆերման» (հոլ.՝ Korenvelden voor berglandschap), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 73,5 × 92 սմ։
Այսօր «Լեռնային մարգագետին. Սեն Պոլ ֆերման» ստեղծագործությունը պահպանվում և ցուցադրվում է Կյոլլեր-Մյուլլերի թանգարանում (Օթերլո, Նիդերլանդներ)։


== Պատմություն ==
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում։ Այստեղ նկարիչը հարևան հիվանդասենյակ մտնելու թույլտվություն ուներ, որն օգտագործում էր որպես ստուդիա։ Սկզբի շրջանում Գոգը միայն հոգեբուժարանի հիվանդասենյակի պատուհանից երևացող աշխարհն էր նկարում՝ բաղեղով պատված ծառեր, եղրևանի և հիրիկներ։ Նա կարող էր տեսնել նաև ցորենի մոտակա դաշտերը՝ Սեն Ռեմիում նկարած շատ նկարների հիմնական առարկան։ Հիվանդանոցից դուրս գալիս հեղինակը կտավին էր հանձնում ցորենի դաշտերը, ձիթենու այգիները, նոճիները, որոնք նա համարում էր  «տիպիկ Պրովանսյան»։ Մեկ տարում Վինսենթը նկարեց ավելի քան 150 կտավ։


== Նկարագիր ==
«Լեռնային մարգագետին. Սեն Պոլ ֆերման» ստեղծագործությունը հեղինակը վրձնել է 1889 թվականին։ Գոգը պատկերել է ցորենի դաշտ։ Հորիզոնին մանուշակագույն լեռներ են։ Երկինքը դեղին է։ 1890 թվականի հունվարի 3-ին Վան Գոգը այս կտավն ուղարկել է եղբորը՝ Թեոյին. նկարը հեղինակն անվանել է «Դաշտ»։


== Ծանոթագրություններ ==

«Korenvelden voor berglandschap»։ Կյոլլեր-Մյուլլերի թանգարան։ Վերցված է 2020-04-18  (նիդեր.)
Սիեթլ

Սիեթլ (անգլ.՝ Seattle), խոշոր քաղաք ԱՄՆ-ի հյուսիսարևմտյան մասում՝ Վաշինգտոն նահանգում։ Այն Վաշինգտոնի ամենամեծ քաղաքն է։ Խոշոր նավահանգիստ է Խաղաղ օվկիանոսի ափին։ Այստեղ են ծնվել Ջիմմի Հենդրիքսը, Բիլ Գեյթսը, Քուրտ Կոբեյնը, Բրյուս Լին և այլք։ 2020 թվականի տվյալներով՝ քաղաքի բնակչությունը կազմում է 737 015 մարդ։


== Կլիմա ==


== Քույր քաղաքներ ==
 Բերգեն (նորվ.՝ Bergen), Նորվեգիա
 Բեեր Շևա (եբրայերեն՝ באר שבע‎), Իսրայել
 Գդինյա (լեհ.՝ Gdynia), Լեհաստան
 Թարազ (ղազ.՝ Тараз), Ղազախստան
 Գոլուէյ (անգլ.՝ Galway, իռլ. Gaillimh), Իռլանդիա
 Գաոսյուն ( չինարեն հեշտ. 高雄市 , պինին: Gāoxióng), Թայվան
 Կոբե (ճապ.՝ 神戸市), Ճապոնիա
 Կրայստչորչ (անգլ.՝ Christchurch), Նոր Զելանդիա
 Լիմբե (ֆր.՝ Limbe), Կամերուն
 Մասաթլան (իսպ.՝ Mazatlán), Մեքսիկա
 Մոմբասա (անգլ.՝ Mombasa), Քենիա
 Նանտ (ֆր.՝ Nantes), Ֆրանսիա
 Պեչ (հունգ.՝ Pécs), Հունգարիա
 Պերուջա (իտալերեն՝ Perugia), Իտալիա
 Ռեյկյավիկ (իսլ.՝ Reykjavík), Իսլանդիա
 Սիանուկվիլ, Կամբոջա
 Սեբու (անգլ.՝ Cebu), Ֆիլիպիններ
 Սուրաբայա (անգլ.՝ Surabaya), Ինդոնեզիա
 Տաշքենդ (ուզբ.՝ Toshkent, Тошкент), Ուզբեկստան
 Թեդժոն (կորեերեն՝ 대전 광역시, 大田廣域市), Հարավային Կորեա
 Հայֆոն (վիետ․՝ Hải Phòng, 海防), Վիետնամ
 Չունցին ( չինարեն հեշտ. 重庆 , պինին: Chóngqìng), Չինաստան


== Պատկերասրահ ==

		
		
		
		
		


== Ծանոթագրություններ ==
Հետաքննությունների դաշնային բյուրո

Հետաքննությունների դաշնային բյուրո, ՀԴԲ (անգլ.՝ Federal Bureau of Investigation, FBI), ԱՄՆ արդարադատության դեպարտամենտի գերատեսչություն, որը կոչված է հետաքննելու դաշնային օրենսդրության խախտումներն ու ապահովելու երկրի պետական անվտանգությունը։ Հիմնվել է 1908 թվականին։ 
ՀԴԲ արխիվներում պահվում են միլիոնավոր ամերիկացիների դոսյեներ և մոտ 200 միլիոն մարդու մատնահետքեր։ Ունի 20000 մշտական և մեծ քանակությամբ արտահաստիքային (հիմնականում լրատու) աշխատակիցներ, մասնաճյուղեր ԱՄՆ-ի բոլոր նահանգներում և ներկայացուցչություններ մի շարք արտասահմանյան պետություններում։ Բյուրոյի ղեկավարին նշանակում է երկրի նախագահը և հաստատում սենատը։


== Ծանոթագրություններ ==
Օկա (այլ կիրառումներ)

Օկա, կարող է վերաբերել՝

Օկա, գետ Ռուսաստանում (Օրյոլի մարզ, Տուլայի մարզ, Կալուգայի մարզ, Մոսկվայի մարզ, Ռյազանի մարզ, Վլադիմիրի մարզ և Նիժնի Նովգորոդի մարզ),
Օկա, գետ Ռուսաստանի Դաշնությունում (Բուրյաթիա, Իրկուտսկի մարզ)։
Ակբերդա (Ուսկալիկի վտակ)

Անվան այլ կիրառումների համար տե՛ս՝ Ակբերդա (այլ կիրառումներ)Ակբերդա  (ռուս.՝ Акберда), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ուսկալ գետի ձախ ափին՝ 15 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  12010000612112200006344
Հիդրոլոգիական ուսումնասիրությունների կոդը - 112200634
Ավազանի կոդը - 12.01.00.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիչիլեմու

Պիչիլեմու (Կաղապար:Lang-arn, արտասանություն: [pitʃiˈlemu] ( )), հայտնի է նաև՝ Պիչիլիմո անվամբ, լողափնյա առողջարանային քաղաք և կոմունա կենտրոնական Չչլիում, Կարդենալ Կարո նահանգի մայրաքաղաքը։ Կոմունան կազմված է քաղաքային կենտրոնից և 22 գյուղերից։ Գտնվում է Չիլիի մայրաքաղաք Սանտյագոյի հարավ-արևմուտքում։ 2012 թվականի դրությամբ Պիչիլեմուն ունի 13․000 բնակիչ։


== Ժողովրդագրություն ==
17-րդ դարում Պիչիլեմուն ուներ 1․468 բնակիչ, 1787 թվականին՝ 1,688, 1895-ին՝ 11․829։ Որից հետո քաղաքի բնակչությունը աստիճանաբար նվազել է․ 7․787 բնակիչ 1907 թվականին, 7․424՝ 1920 թվականին, 6․929՝ 1930 թվականին, 6․570՝ 1940 թվականին։ 1952 թվականին քաղաքի բնակչությունը աճել է՝ հասնելով 7․150 բնակչի, սակայն 1960 թվականի մարդահամարը թվյալներով բնակչությունը կրկին ավազել էր՝ հասնելով 5․724 բնակչի, բնակչության անկումը շարունակվել է և 1970 թվականին հասել 5․459 բնակչի։ 1982 թվականին բնակչությւոնը հասել է 8․844-ի իսկ 1992 թվականին՝ 10․510-ի։ Ըստ 2002 թվականի մարդահամար քաղաքի բնակչությունը կաղմում է 12․392 մարդ և 6․228 տուն։
Ըստ 2002 թվականի մարդահամարի բնակչության 76,3%-ը (9․459 մարդ) ապրում է քաղաքային իսկ 23,7%-ը (2․933 մարդ)՝ գյուղական տարածաշրջանում, որոնց 52,0%-ը (6․440 մարդ) տղամարդ է, 48,0%-ը (5․952 մարդ)՝ կին։ Ըստ 2002 թվականի «Քասեն» հետազոտության՝ բնակչության 4.4%–ը (544 մարդ) ապրում է ծայրահեղ աղքատության մեջ՝ համեմատած Օ'Հիգինս տարածաշրջանի միջին հետ (4.5%), իսկ 15,7%-ը (1․946 մարդ)՝ միջին աղքատության մեջ՝ համեմատած տարածաշրջանային միջին հետ (16.1%)։
Ըստ Չիլիի ազգային վիճակագրական ինստիտուտի՝ 2010 թվականին բնակչության 78.96%-ը ապրում է քաղաքային իսկ 21.04%-ը՝ գյուղական տարածաշրջանում, որոնց 52.4%-ը տղամարդ է, 47.5%-ը՝ կին, բնակչության խտությունը՝ 49.4 մարդ/կմ²։ 2012 թվականի մարդահամարով Պիչիլեմուն ունի 13․916 բնակիչ, չնայած նախկին գնահատումները ավելի բարձր թիվ էին խոստանում։
Բնակչության մեծ մաս կաթոլիկ է․ 2002 թվականի դրությամբ՝ 7․611 մարդ (83,44%), որը ազգային և տարածաշրջանային միջինից բարձր է (համապատասխանաբար՝ 69.96% և 79.08%)։ Ավետարանական բնակչությունը կազմում է 689 մարդ (7,55%), 361 մարդ (3,96%) իրեն համարում է աթեիստ կամ ագնոստիկ, մնացած 460-ը (5.04%) դավանում են այլ կրոնների։ Ըստ «Քասեն» հետազոտության՝ 2006 և 2009 թվականներին Պիչիլեմուում ապրում էր 24 այմարա, 390՝ բնիկ մապուչե, հետազությունը ցույց է տալիս, որ քաղաքում բնիկ ատակամենո և ռապանույիցի բնիկ ցեղերից բնակչություն չկա։


== Տնտեսություն ==
Պիչիլեմուի տնտեսության հիմանական ճյուղն է, հատկապես կենտրոնական քաղաքային և որոշ գյուղական տարածաշրջաններում, ինչպես օրինակ՝ Քավիլը և Սիրուելոսը։ Անտառաբուծությունը, հիմանականում սոճու և էվկալիպտի, նույնպես խոշոր տնտեսական ճյուղ են։ Տարածաշրջանը նաև հայտնի է արհեստներով։ Չնայած ձկնորսությունը Օ'Հիգինս տարածաշրջանում մեծ նշանակություն չունի, Պիչիլեմուում այն տարածված է։


== Ծանոթագրություններ ==


== Գրականություն ==


== Արտաքին հղումներ ==
Պաշտանական կայք (Իսպաներեն)
News site of Pichilemu (Իսպաներեն)
Էնսիելի

Էնսիելի (յակուտ.՝ Эҥсиэли хочото), հովիտը Կենտրոնական Յակուտիայի հարթավայրում՝ Լենա գետի ձախ ափին։ Հովիտներից մեկը գտնվում է Սախա-Յակուտիայի Հանրապետության կենտրոնական մասում, Տույմաադա և Էրկեենի հովիտների հարևանությամբ։


== Պատմություն ==
Էնսիելին գտնվում է Տույմաադայի հյուսիսում։ Նամսկի ուլուս (շրջան) ադմինիստրատիվ շրջանի միավոր է, կարևոր գյուղատնտեսական կենտրոն։
Թվարկված երեք հովիտներից Էնսիելին ամենամեծն է իր մակերեսով և երկարությամբ։ 
Ըստ ավանդության՝ Էնսիելին Օմագա Բայայի հետնորդների՝ Նամսկի ուլուսի բնօրրանն է։
Կարծիք կա, որ նամսկիուլուսցիների նախնիները կրել են Էնսիելի տոհմական անունը, որն առաջացել է Օմագա Բայա ցեղի նախամայր Ենգասալի անունից։ 
Ռուս ժողովրդագրագետ Պեկարսկին գրել է․ «Էնսիի նշանակել է ալեբախություն, ջրի ճողփյուն։ Լենա գետի ալիքները ճողփյունով բախվել են հովտի ափերին, այստեղից էլ առաջացել է հովտի անվանումը՝ Էնսիելի»։


== Տես նաև ==
Տույմաադա


== Ծանոթագրություններ ==


== Արտաքին հղումներ ==
Долина Энсиэли в Викимапии
Ալեքսանդրիա (գյուղ, Սուրսկի շրջան)

Անվան այլ կիրառումների համար տե՛ս՝ Ալեքսանդրիա (այլ կիրառումներ)Ալեքսանդրիա (ռուս.՝ Александрия), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արփաթափա

Արփաթափա, լեռ Սյունիքի բարձրավանդակումում, Սյունիքի մարզում։


== Ծանոթագրություններ ==
Երկարատև պառլամենտ

Երկարատև պառլամենտ (անգլ.՝ Long parliament), Անգլիայի թագավոր Կառլոս I Ստյուարտի` 1640-ի նոյեմբերի 3-ին հրավիրած պառլամենտը։ Հրավիրվել է Վեստմինստրում և գործել է 1640—1652 (և 1659—1660) թվականներին։ Վերածվել է 17-րդ դարի  անգլիական բուրժուական հեղափոխության օրենսդիր մարմնի։ Պառլամենտի 511 անդամներից 91-ն ուղարկված էին կոմսությունների կողմից, 4-ը` համալսարանների, իսկ մյուսները ներկայացնում էին քաղաքները։ Պառլամենտը ցրել է Օլիվեր Կրոմվելը 1653-ի ապրիլի 20-ին։